10. februar 2023. godine

Hitan paket pomoći za ugrožene u oblastima pogođenim zemljotresom u Turskoj i Siriji

Henkel donira milion evra za pomoć pogođenima u zemljotresu u Turskoj i Siriji

Diseldorf, Nemačka – Kompanija Henkel sa velikom tugom prati vesti o zemljotresu u Turskoj i Siriji, koji je odneo hiljade života. Pomoć je hitno potrebna. Stoga, Henkel je odlučio da donira paket pomoći vredan milion evra, u saradnji sa Fondacijom „Fritz Henkel Stiftung“. Ovaj paket uključuje hitno potrebne donacije u naturi, proizvodima i finansijskim sredstvima, koji će biti poslati međunarodnim humanitarnim organizacijama, poput „Aktion Deutschland Hilft“, „I.S.A.R. International Search and Rescue“ i međunarodnom Crvenom Krstu. U četvrtak, 7. februara, kompanija je najavila svoj prvi paket pomoći od 100.000 evra, koji je sada povećan za još 900.000 evra, imajući u vidu razmere katastrofe.

„Duboko smo potreseni strašnom katastrofom u Turskoj i Siriji. Naše misli su sa hiljadama žrtava, njihovim porodicama i prijateljima. Sada je važno da mi kao međunarodna zajednica pružimo nebirokratsku pomoć, kako bi spasilačke službe na terenu bile opremljene potrebnim resursima“, rekao je Karsten Knobel, glavni izvršni direktor kompanije Henkel.

Takođe, planirane su akcije prikupljanja donacija od zaposlenih u određenim državama.

O Henkelu
Zahvaljujući jakim brendovima, inovacijama i tehnologijama, Henkel zauzima vodeće pozicije u oblastima industrijskog tržišta, kao i proizvoda široke potrošnje. Poslovni sektor Adhesive Technologies globalni je lider na tržištima adheziva, sredstava za zaptivanje i funkcionalnih premaza. Sa poslovnim sektorom Consumer Brands, kompanija zauzima vodeće pozicije na mnogim trižištima i kategorijama šriom sveta, posebno u segmentima nege kose i deterdženata i kućne hemije. Tri najsnažnija brenda kompanije su Loctite, Persil i Schwarzkopf. U fiskalnoj 2021. godini, Henkel je ostvario prodaju više od 20 milijardi evra i korigovani operativni profit od oko 2,7 milijardi evra. Henkelove prioritetne akcije izlistane su u nemačkom indeksu DAX. Održivost ima dugu tradiciju u Henkelu i kompanija ima jasnu strategiju održivosti sa konkretnim ciljevima. Henkel je osnovan 1876. godine i danas zapošljava raznovrstan tim od više od 50.000 ljudi širom sveta – ujedinjen snažnom korporativnom kulturom, zajedničkim vrednostima, kao i zajedničkom svrhom: „Pioneers at heart for the good of generations.” Za više informacija, molimo vas posetite www.henkel.com  

Kontakt	Jelena Gavrilović Šarenac	Jelena Stojanović
Telefon	+381 60 207-22 09	+381 60 207-21 86
Email	jelena.sarenac@henkel.com	jelena.stojanovic@henkel.com

Henkel Srbija d.o.o.